ÅRSBERETNING FOR ORIENTERINGSAVDELINGEN 2020

**Styret har bestått av:**

Leder: Anders Solstad

Nestleder: Jan Egil Ruud

Kasserer(fungerende): Anders Skiøld (daglig leder OIF)

Sekretær: Tore Kanestrøm

Styremedlem: Jørgen Indergård

Styremedlem: Ken Pettersen

Materialforvalter: Mette Moa

Varamedlem: Ola Neraune

Valgkomite: Øivind Østeggen og Ann Karin Evjen

Det er avholdt 5 styremøter og 17 saker er behandlet i disse.

**Møter:**

I tillegg til egne styremøter, har leder vært representert på styremøtene i 2020 og årsmøtet for 2019 til OIF hovedstyre. Terminlisten ble utarbeidet i samarbeid med Børsa IL. Et eget styremøte i forbindelse med nytt kart ble arrangert 19/10 med besøk av Bjørn Berger, KABOkart.

**Arrangementer:**

Sesongen ble sterkt preget av restriksjoner i forbindelse med Covid-19 pandemien. Sesongen kom seint i gang på grunn av dette. Finn-fram-dagen ble avlyst. Orkla/Gaula-karusellen ble avlyst. Med strenge smittevernstiltak og føringer fra NOF klarte vi likevel å komme i gang med treningsløp 20.mai. Frem til 2. september ble det i alt arrangert 14 lokale treningsløp, hvorav OIF arrangerte 8 av disse. Arne Grønset var løypelegger og arrangør av Klubbmesterskapet for OIF/BIL fra Håmanntjønna 19. august. 11 av 18 startende var fra OIF.

**Turorientering**

70 Tur-O poster ble også i år utplassert med fordeling 30 poster på Geitryggen-kartet, 30 poster på Knykenkartet og 10 fjellposter på Ellingsgardfjellet. Det ble en liten nedgang i antall deltagere med 73 kjøpte konvolutter (91 i 2019), 55 ekstra kort (75 i 2019). Nytt av året ble muligheten for registrering på nett, [www.turorientering.no](http://www.turorientering.no). 12 deltagere benyttet dette tilbudet. Totalt 77 innleverte kort. Etter krav om berøringsfri «stempling» på grunn av Covid-19 ble det innført bokstavkoder i stedet for stemplingstenger. Stemplingene ble enten registrert på tradisjonelle kort eller registrert på «min side» på nett.

**Stolpejakten**

Hele 117 stolper ble i løpet av perioden 15/5 til 5/10 utplassert rundt omkring i kommunen. Dette ble også i år en stor suksess. Tilsammen 101296 registrerte besøk (57176 i 2019) på stolpene og totalt 2457 stolpejegere (2155 i 2019) ble til slutt registrert. 83 jegere tok alle 117 stolpene. I år var OIF også med på et pilotprosjekt hvor Tur-O og Stolpejakten gikk sammen i et samarbeid. 20 av Tur-O postene hadde i tillegg stolper. Dette ble gjort i et forsøk på å rekruttere flere stolpejegere som Tur-O deltagere.

**Resultater:**

Pandemien med Covid-19 får ta skylden for svært lite gjennomføring av større arrangementer.

**Økonomi:**

Ingen større utgifter i 2020, O-avdelingen har god bankbeholdning. Det er lagt planer om større utgift til oppgradering av kart i Ulvåsmarka. Nye stemplingsenheter fra Emit er også planlagt anskaffet. Etter søknad om et lite bidrag fra Orkdal sanitetsforening fikk vi tildelt hele 40000,-. Dette er berøringsfrie enheter som er mere smittevennlige og således mere brukervennlige under dagens pågående pandemi.

**Kart:**

Etter møte med Bjørn Berger, KABOkart 19/10 ble det inngått avtale om revidering og utvidelse av dagens Ulvåsen kart. Kartet vil totalt dekke et område på cirka 15 km2. Prosjektet blir delt i 2 slik at område NORD på 6 km2 vil bli synfart og ferdigstilt i løpet av 2021. Resterende området SØR på 9km2 vil bli synfart og ferdigstilt sommeren 2022. Det er håp om at kartene underveis i prosessen kan benyttes på treningsløp før de er ferdigstilt.

**Planlagte arrangementer og tilbud 2021**

* Ski-Tur-O er allerede satt i gang: 20 poster med utgangspunkt i lysløypa og turløypa i Ulvåsmarka er plassert ut. Registrering skjer med bokstavkoder på nett og/eller QR-kode på app.
* Tur-O 2021 med 70 poster fordelt på 30 fra Ulvåshytta, 30 i Knykmarka og 10 fjellposter på Omnsfjellet.
* Stolpejakten 2021 med noe færre stolper og gradvis slipp av nye kart gjennom sesongen. Det er pr 17/2 planlagt 95 stolper fordelt på 7 kart. Dette inkluderer også noen felles Tur-O poster og stolper slik som i 2020.
* Treningsløp gjennom hele sommeren i samarbeid med Børsa IL.
* O/G-karusell vurderes som vanlige O-løp uten poengberegning. Dette er ennå ikke avklart.
* Finn-fram-dag og WOD? Covid-19 gjør det fortsatt vanskelig å planlegge.
* Løypeleggerkurs?